Հայերը սկսեցին նահանջել, շուտով անցան հետ անցան գետը: Պարսիկները տեսնելով հայերի նահանջը, գրոհեցին: Պապն ու մյուսները զարմանում էին, թե ինչպե՞ս Մուշեղը պարսիկների առաջին հարվածից հետո ցանկացավ հանձնվել: Սակայն դա այդպես չէր: Ըստ Մուշեղի ծրագրի, հայերը պետք է հետ նահանջեին, պարսից զորքին հնարավորինս քաշեն հայոց կողմը, որպեսզի հետո նորից հարձակվեին, իսկ Կամսարական իշխանի ու Սմբատ ասպետի զորքերը ետևից պետք է գրոհեին: Ծրագրի առաջին մասը արդեն իրականանում էր՝ պարսիկները ոգևորված գալիս էին առաջ: Հանկարծ, ամենաետևում գտնվող փղերը սկսեցին այս ու այն կողմ վազել, ապա գալ դեպի զորքը: Նրանք կատաղած տրորում էին այն, ինչ ճանապարհին հանդիպում էր նրանց: Պարսից զորքը փորձում էր խուսափել փղերի հարվածներից, բայց չէր ստացվում: Փղերը իրենց կնճիթներով շպրտում էին պարսից զինվորներին, նրանց ոտնատակ անում: